ส่วนที่ 1: สรุปข้อมูลของบริษัทฯ

บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน) เดิมชื่อบริษัท อ่าวขามไทย
จำกัดได้ก่อตั้งและจดทะเบียนเป็นบริษัทจำกัดเมื่อปี 2521 เพื่อประกอบกิจการเหมืองแร่ในทะเล
โดยได้รับประทานบัตรการทำเหมืองแร่ดีบุกในทะเลจากรัฐบาลรวม 2 แปลง บริเวณอ่าวภูเก็ต
และอ่าวบางเทา จังหวัดภูเก็ต รวมเนื้อที่ประมาณ 25,920 ไร่ ที่ผ่านมาบริษัทฯ
ได้ทำธุรกิจเหมืองแร่ดีบุกในเขตประทานบัตรของบริษัทฯ และรับจ้างขุดแร่ให้กับบริษัทอื่นๆ
ซึ่งผลการดำเนินธุรกิจปรากฏผลดีมาโดยตลอด จนกระทั่งในปี 2536
ราคาแร่ดีบุกในตลาดโลกได้ตกต่ำอย่างต่อเนื่อง จนอยู่ในระดับต่ำกว่าต้นทุนการผลิต ทำให้บริษัทฯ
ต้องหยุดการเดินเรือขุดแร่เป็นการชั่วคราว
และหาวิธีการทำเหมืองแร่ดีบุกที่มีค่าใช้จ่ายต่ำกว่าการที่บริษัทฯ
ดำเนินการเองโดยได้จ้างผู้รับเหมาเดินเรือขุดแร่ แต่กระนั้นราคาดีบุกก็ยังคงอยู่ในระดับต่ำ
ทำให้ผู้รับเหมาของ บริษัทฯ แจ้งหยุดการขุดแร่

ในระหว่างนั้นผู้บริหารได้หาแนวทางเพิ่มรายได้ให้กับบริษัทฯ
โดยพิจารณาว่าธุรกิจหินอุตสาหกรรมเพื่อการก่อสร้างเป็นอุตสาหกรรมที่มีศักยภาพในการขยายตัว
ในขณะที่ธุรกิจเหมืองหินอ่อนของบริษัทที่เกี่ยวข้องมีผลการดำเนินงานไม่คุ้มค่า
เนื่องจากลักษณะทางกายภาพของเนื้อหินอีกทั้งเครื่องจักรที่ใช้ไม่มีประสิทธิภาพเท่าที่ควร
ทำให้ต้นทุนการผลิตสูง ประกอบกับแนวโน้มความต้องการหินประดับลดลง บริษัทฯ
จึงได้จ้างบริษัทที่ปรึกษาทำการสำรวจปริมาณหิน
และความเป็นไปได้ในการทำธุรกิจหินอุตสาหกรรมเพื่อการก่อสร้าง
ซึ่งผลการศึกษาปรากฏว่ามีความเป็นไปได้ในการลงทุน
จึงได้ขออนุมัติจากกรมทรัพยากรธรณีเพื่อเพิ่มชนิดหินอุตสาหกรรมเพื่อการก่อสร้าง
และได้รับอนุมัติในเวลาต่อมา บริษัทฯ
จึงได้ทำสัญญาเช่าช่วงประทานบัตรเหมืองหินต่อจากบริษัทที่เกี่ยวข้องรวม 2 แปลง เนื้อที่ประมาณ
294 ไร่ บริเวณอำเภอมวกเหล็ก จังหวัดสระบุรี และก่อสร้างโรงโม่หิน
และเริ่มการผลิตในเดือนธันวาคม 2540

ตลอดระยะเวลาที่ผ่านมา บริษัทฯ ได้ดำเนินการฟื้นฟูกิจการของบริษัทฯ มาโดยตลอด
ทั้งในส่วนของการทำธุรกิจเหมืองแร่ดีบุกซึ่งเป็นธุรกิจเดิมของบริษัทฯ ตั้งแต่เดือนมีนาคม 2541
เป็นต้นมา บริษัทฯ ได้ว่าจ้าง บริษัท เรือขุดแร่กอบชัย จำกัด
ทำเหมืองแร่ดีบุกในเขตประทานบัตรของบริษัทฯ และผู้รับจ้างได้เช่าเรือขุดแร่ เรือยนต์ เครื่องมือ
และอุปกรณ์ของบริษัทฯ เพื่อใช้ในการทำเหมือง โดยมีค่าใช้จ่ายในการบำรุงรักษาและบุคลากรต่างๆ
เป็นของผู้รับจ้าง จากการที่บริษัทฯ ได้ว่าจ้าง บริษัท เรือขุดแร่กอบชัย จำกัด ทำให้บริษัทฯ
สามารถลดต้นทุนการดำเนินงานในด้านต่างๆ ได้มาก ในขณะเดียวกันบริษัทฯ
ก็มีรายได้จากการทำเหมืองแร่ดีบุกและให้เช่าทรัพย์สินจนทำให้บริษัทฯ มีผลประกอบการกำไรปี
2543 และปี 2544 ต่อมาเมื่อวันที่ 30 กันยายน 2544 ผู้รับจ้างได้ขอยกเลิกเช่าเรือขุดแร่ทั้ง 2
ลำ เนื่องจากได้มีการเปลี่ยนแปลงผู้บริหารในบริษัทของผู้รับจ้าง
แต่ผู้รับจ้างยังคงรับจ้างทำเหมืองแร่ดีบุกในทะเลของบริษัทฯ อยู่ต่อไปจนถึงวันที่ 31 ธันวาคม 2544
หลังจากนั้นในปี 2545 บริษัทฯ ได้ดำเนินการปรับปรุงซ่อมเรือขุดแร่และสร้างโรงแต่งแร่ใหม่
เพื่อดำเนินการทำเหมืองแร่ดีบุกโดยได้ดำเนินการตั้งแต่ต้นปีจนถึงวันที่ 16 กันยายน 2545 บริษัทฯ
ได้หยุดการทำเหมืองโดยใช้เรือขุดของบริษัทฯ
เนื่องจากผลตอบแทนที่ได้จากการทำเหมืองไม่คุ้มค่ากับการลงทุน
ทั้งนี้สาเหตุมาจากต้นทุนในการผลิตโดยเฉพาะราคาน้ำมันสูงขึ้นมาก
ประกอบกับราคาแร่ดีบุกทรงตัวอยู่ในระดับต่ำ แต่อย่างไรก็ตามบริษัทฯ
ยังคงว่าจ้างผู้รับเหมาซึ่งใช้เรือขุดของผู้รับเหมาทำเหมืองแร่ดีบุกในเขตประทานบัตรของบริษัทฯ
ตั้งแต่เดือนมิถุนายน 2545 จนถึงปัจจุบัน โดยบริษัทฯ ได้รับผลตอบแทนในอัตราร้อยละ 8-40
ขึ้นกับปริมาณและราคาของแร่ที่ขายได้ ในขณะเดียวกัน บริษัทฯ
ได้เจรจาปรับปรุงโครงสร้างหนี้กับเจ้าหนี้สถาบันการเงิน
เพื่อขอยืดระยะเวลาการชำระเงินต้นและดอกเบี้ย ซึ่งได้ทำสัญญา เมื่อวันที่ 4 พฤศจิกายน 2542
แล้ว สำหรับในส่วนของการดำเนินงานอื่น ๆ บริษัทฯ ได้ลดต้นทุนการดำเนินงาน
และปรับปรุงประสิทธิภาพในการทำงานให้เพิ่มมากขึ้น
และมีนโยบายที่จะดำเนินการอย่างต่อเนื่องต่อไปในวันที่ 14 ธันวาคม 2542
ที่ประชุมวิสามัญผู้ถือหุ้นครั้งที่ 1/2542 ได้มีมติอนุมัติแผนดำเนินการแก้ไขเหตุที่หุ้นสามัญของบริษัทฯ
อาจถูกเพิกถอนจากการเป็นหลักทรัพย์จดทะเบียนในตลาดหลักทรัพย์แห่งประเทศไทยโดยเป็นแผนระยะยาวมีกำหนด
5 ปี ระหว่างปี 2542-2546

บริษัทฯ คาดว่าจะขออนุมัติปลด “SP” ภายในปี 2547 แต่อย่างไรก็ดี เมื่อวันที่ 6 มีนาคม 2543
บริษัทฯ ได้รับอนุญาตจากตลาดหลักทรัพย์แห่งประเทศไทย ปลด “SP”
ให้เปิดการซื้อขายหลักทรัพย์ของบริษัทฯ ในหมวด REHABCO ได้ตั้งแต่วันที่ 6 มีนาคม 2543
เป็นต้นไป

ในไตรมาสที่ 1 ปี 2546 บริษัทฯ ได้เจรจาปรับโครงสร้างหนี้อีกครั้งและมีผลสรุปกับธนาคารเจ้าหนี้
กล่าวคือ ธนาคารฯ ให้บริษัทฯ
ชำระหนี้ด้วยทรัพย์สินที่ติดจำนองและไม่ติดจำนองพร้อมเงินสดและการแปลงหนี้เป็นทุน
ซึ่งขณะนี้อยู่ในระหว่างการดำเนินการขออนุมัติจากที่ประชุมใหญ่สามัญผู้ถือหุ้น